cyanic-selkie/wikianc huggingface dataset:
Volver
Volver spreek temas soos seksuele misbruik en eensaamheid en dood aan; en meng die genres van die klugspel, tragedie, melodrama en magiese realisme. Dit speel af in die La Mancha streek van Spanje; te wete Almodovar se geboorteplek. Die rolprentmaker het sy opbrengs genoem as 'n wesenlike invloed op verskeie aspekte van die narratief en die karakters.
Volver het sy eerste opvoering gehad tydens die 2006 Cannes Rolprentfees, waar dit gekompeteer het vir die Palme d'Or. Dit het kritiese lof ontvang en het uiteindelik twee toekennings by die Fees ontvang, een vir Beste Aktrise (gedeel deur die ses hoof aktrises) en Beste Draaiboek. Die film se Spaanse premiere was gehou op 10 Maart 2006 in Puertollano, Spanje waar die verfilming plaasgevind het. Cruz was genomineer vir die 2006 Oscar vir Beste Aktrise, wat haar die eerste Spaanse vrou gemaak het om ooit genomineer te word in daardie kategorie.
Houssayella
Houssayella is 'n genus van sponsdiere uit die klas van die Demospongiae (gewone sponse).
Pseudoplectella
Pseudoplectella is 'n genus van sponsdiere uit die klas van die Hexactinellida.
Mike Markkula
Armas Clifford "Mike" Markkula Jr. ([mɑrˈkuːlə]; Los Angeles, 11 Februarie 1942) is 'n Amerikaanse elektriese ingenieur, sakeman en belegger. Markkula is van Finse afkoms; sy voorsate het in die 19de eeu na die Verenigde State geëmigreer. Markkula was een van die eerste ingenieurs wat vir Intel werksaam was en was op die ouderdom van 30, toe Intel in 'n publieke maatskappy omgeskep is, reeds 'n miljoenêr.
Homophymia stipitata
Homophymia stipitata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Mike Markkula
In die beginfase van Apple Inc. het Markkula die jong onderneming van die benodigde risikokapitaal (hy het borg gestaan vir 'n krediet ter waarde van VS$200 000) en bestuursbystand voorsien. So het hy die eerste sakeplan ontwikkel, die eerste hoof uitvoerende beampte aangestel en daarop aangedring dat Wozniak tot die onderneming moes toetree. Apple, wat aanvanklik as 'n vennotskap bedryf is, kon daarna as 'n onderneming geïnkorporeer word. In ruil vir sy belegging het Markkula dertig persent van Apple Inc. se aandele ontvang.
Homophymia stipitata
Die spons behoort tot die genus Homophymia en tot die familie Neopeltidae. Die wetenskaplike naam van die spesie is die eerste keer geldig gepubliseer in 2000 deur Kelly.
Mike Markkula
Markkula het kennis gemaak met twee stigters en sleutelpersone van Apple Inc., Steve Jobs en Steve Wozniak, terwyl hulle op soek gwas na eksterne befondsing vir hul nuutontwikkelde persoonlike rekenaar, die Apple II, nadat enkele eksemplare van die voorloper Apple I reeds verkoop is. Markkula het tussen 1981 en 1983 die amp van hoof uitvoerende beampte van Apple beklee. Hy was tot 1997 by Apple Inc. betrokke.
Carlo Portelli
Carlo Portelli (sterf in 1574) was 'n Italiaanse skilder van die Renaissance tydperk wat hoofsaaklik in Florence aktief was. Hy staan ook bekend as Porteolli of Carlo di Galeotto Partelli da Loro.
Portelli is in Loro in die Valdarno gebore. Hy was 'n leerling van Ridolfo Ghirlandaio. Die kunstenaar Vasari het ook kennis geneem van sy vermoëns. Hy het verskeie altaarstukke vir die kerke van Florence geskilder, insluitende vir die kerk van Santa Maria Maggiore.
Portelli het sy talente van sy moeder, 'n buitengewoon talentvolle maar relatief onbekende kunstenaar van die vroeë 15de eeu, geërf. Hy is op 15 Oktober 1574 in San Pancrazio begrawe.
Cyclopia genistoides
Die gewone heuningbostee (Cyclopia genistoides) is 'n struik wat hoort tot die genus Cyclopia. Die spesie is endemies aan die Wes-Kaap. Dit kom vanaf Malmesbury tot by die Kaapse Skiereiland en ooswaarts tot by Albertinia voor. Hierdie is die oorspronklike spesie waarvan heuningbostee gemaak is, tans word die tee verbou van vyf Cyclopia-spesies. Die plant het 25% van sy habitat afgestaan aan gewasverbouing en voorstedelike ontwikkeling, veral in die laer gedeeltes van Malmesbury, Kaapse Skiereiland, Kleinmond, Hermanus en Albertinia. Oorbenutting van die spesie deur wettige sowel as onwettige tee vervaardigers is ook 'n bedreiging.
By
Bye (Anthophila) is insekte wat nou verwant is aan perdebye en miere, bekend vir hul rol in bestuiwing en, in die geval van die bekendste bysoorte, die heuningby (Apis mellifera), vir die vervaardiging van heuning. Bye is 'n monofiletiese geslag binne die superfamilie Apoidea. Hulle word tans as 'n klade beskou, met die naam Anthophila. Daar is meer as 16,000 bekende spesies van bye in sewe erkende families. Sommige spesies – insluitend heuningbye, hommelbye (genus Bombus), en steeklose bye (tribus Meliponini) – leef sosiaal in kolonies terwyl meeste spesies (>90%) – insluitend malkopbye, timmermanbye (genus Xylocopa), blaarsnyerbye (genus Megachile), en groefbye – eensaam is.
Bye word op elke vasteland aangetref, behalwe Antarktika, en in elke habitat op die planeet wat insekbestuifde blomplante bevat.
Pote
Die by het drie pare pote. Met die voorste paar pote vee sy gedurig haar voelhorings skoon. Hierdie orgaantjies is uiters gevoelig en hul werking kan deur 'n baie klein stofdeeltjie belemmer word. Die middelste paar pote word uitsluitlik gebruik om die insek te stut. Die stuifmeelbakkie en borsel is aan die derde paar pote.
Die krop of heuningmaag
Die nektar wat die by uit die blomme haal, word in haar krop opgeberg en na die nes teruggebring. Dit is hier waar sekere chemiese prosesse plaasvind en die nektar in heuning verander word. In die nes bring die by die heuning op en dit word dan in die selle van die heuningkoek opgeberg.
Keelholte-kliere
Hierdie kliere skei 'n vloeistof af wat die by opbring om die larwes te voed. Die larwes wat bestem is om koninginbye te word, ontvang meer van hierdie vloeistof as die ander.
Asemhalingsopeninge
Bye haal nie deur hul mond asem nie, maar deur klein openinge aan die kante van die liggaam en die borsharnas wat asemhalingsopeninge genoem word.
Die dorsale slagaar
Bye se bloed is nie rooi soos die mens s’n nie, maar kleurloos. Die dorsale slagaar dien as kanaal waarlangs die bloed loop. Dit het geen ingewikkelde vertakkings soos by die mens nie.
Die tong
Die tong van die by het 'n trogagtige vorm met 'n harige "kussinkie" aan die punt waarmee vloeistowwe opgesuig word.
Die agterlyf
In hierdie deel is die spysverteringsorgane en die organe vir voortplanting, asemhaling en bloed- en lugomloop. Hierdie organe is almal verbind met buisies wat trageas genoem word. Deur die buisies word lug na die verskillende dele van die liggaam en ’n soort lugsak wat as die long dien, vervoer.
Die voelhorings
Dit is uiters belangrike organe waarmee die by voel, ruik en afstande "mee".
Enkelvoudige oë
Bo-op die by se kop is drie enkele oë, in driehoekvorm gerangskik. Die by gebruik hulle om na nabygeleë voorwerpe te kyk, asook wanneer dit skemer is.
Samegestelde oë
Aan elke kant van die by se kop is 'n samegestelde oog. Hierdie oë is hard en bestaan uit talle afsonderlike klein ogies of fasette.
Die angel
Dit is die by se wapen. Hiermee spuit die insek gif in die liggaam van sy vyande. Bysteke is normaalweg nie gevaarlik vir die mens nie, hoewel party mense allergies daarvoor is en van ’n enkele bysteek kan sterf. Wanneer ’n by ’n mens steek, bly die angel gewoonlik agter en die by gaan dood.
Stuifmeelbakkie en die borsel
Die stuifmeelbakkie en die borsel is aan die derde of agterste paar pote van die by. Die stuifmeelbakkie is aan die skeenbeen geheg, en soos die naam aandui, word die stuifmeel wat die by versamel daarin opgeberg. Die borsel is aan die segment net onder die skeenbeen geheg en bestaan uit ontelbare klein haartjies wat almal afwaarts wys. Die by versamel die stuifmeel met die borsel en berg dit dan in die bakkie. Om dit te kan doen, kruis sy haar pote en skraap die stuifmeel van die een poot af in die stuifmeelbakkie van die ander poot.
Die opsuig-apparaat
Dit bestaan uit ŉ lang tong wat soos ŉ trog lyk. Die kante van die tong kan teenmekaar gebuig word sodat dit ŉ buisie vorm. Aan die punt van die tong is ŉ klossie haartjies wat soos ŉ spons werk en die vloeistowwe waarvan die by leef, absorbeer. ŉ By kan net van vloeistowwe, bv. die nektar van plante, leef.
Waar kom byewas vandaan?
Agt klein skyfies was kan gesien word. Die wasskyfies word in agt klein sakkies aan die buik van die insek gevorm. Die was syfer as ŉ vloeistof uit die waskliere en word gou hard wanneer dit aan lug blootgestel word. Met die pote word die wasskyfies dan van die buik verwyder. Daarna kou die by dit sodat dit met speeksel gemeng kan word. Sodra dit sag is, word dit gebruik om die heuningkoek te bou.
Die vlerke
Bye het twee pare vlerke, waarvan die voorste paar groter as die agtervlerke is. Die vlerke is saamgestel uit ŉ vlies wat deur ŉ aantal vlerkare versterk is. Aan die voorkant van die agterste paar vlerke is klein hakies waardeur die voor-en agtervlerke gedurende die vlug aanmekaar geheg word om so een paar vlerke te vorm. Dit verhoog die doeltreffendheid van die vlug.
Hoe vind bye hul weg terug na die nes?
Bye vlieg partykeer baie ver weg van hul nes en gedurende die vlug verander hulle dikwels van rigting. 'n Mens sou kon dink dat hulle hul rigting sou kwytraak, maar hulle het verskillende metodes waarvolgens hulle hul weg na die nes terugvind. Die bye herken plante en bome naby die nes; as die nes tydens hul afwesigheid verskuif word, sal hulle terugkeer na die plek waar die nes gestaan het.
Die bye gebruik ook die son om hul rigting te bepaal, en hul saamgestelde oë is ook gevoelig vir die rigting van sogenaamde gepolariseerde lig, wat uit bepaalde rigtings uit die lug kom selfs wanneer die son agter die wolke is. Die mens se oë kan nie gepolariseerde lig van gewone lig onderskei nie, maar proewe het getoon dat baie insekte hiertoe in staat is en hierdie vermoë gebruik om hul rigting te bepaal.
'n Metode van uitkenning
Bye het spesiale kliere aan die punt van hul agterlywe waarin sekere geurmiddels afgeskei word. 'n Mens kan nie hierdie geure waarneem nie, maar bye kan wel en dit dien as uitkenningsmiddel onder bye van dieselfde familie. Wanneer jong bye vir die eerste keer uit die nes gaan om nektar te gaan soek, staan die ouer bye in 'n ry op die drumpel van die nes, en terwyl hulle met hul vlerke gons, draai hulle hul agterlywe opwaarts en skei die reukmiddel af. Hierdie geur hang in die lug en dien as 'n gids vir die jong bye wanneer hul na die nes terugkeer.
Die lewe van 'n werkerby
Dit is die eiertjie wat deur die koninginby gelê word. Om uit te broei, moet die eiers op 'n temperatuur van sowat 32˚ C gehou word. Hierdie temperatuur word gehandhaaf deur die liggaamswarmte van die jong bye en die waterdraers (die mannetjies), wat op en af teen die heuningkoek loop. Drie dae nadat die eier gelê is, broei 'n larwe uit. Hierdie larwe is wit, sonder pote of vlerke. Die larwe word gevoed met 'n uiters voedsame stof wat deur die werkerbye verskaf word.
Die larwe groei so vinnig dat dit sy massa in 'n halfdag verdubbel. Die kos bestaan uit 'n soort melk wat deur die keelholtekliere van die werkers afgeskei word. Na drie dae kry die larwes kos wat bestaan uit 'n mengsel van nektar en stuifmeel. Die jong werkerbye verteer die mengsel halfpad voordat dit aan die larwes gevoer word. Op die negende dag ontwikkel die larwe tot 'n papie en die selletjie waarin dit lê, word met 'n dekseltjie van poreuse was afgesluit.
Drie weke nadat die eier gelê is, ontwikkel die papie tot 'n volmaakte by, kompleet met pote en vlerke. Dit kruip uit die sel en begin kort daarna werk. Die eerste nege dae van haar lewe bly die by tuis en werk in die nes. Gedurende die eerste drie dae maak die by die selle skoon sodat die koningin weer eiers daarin kan lê. Gedurende die volgende drie dae help die jong by om die ouer larwes met die mengsel van nektar en stuifmeel te voed en in die laaste drie voed hulle die jonger larwes met die stof wat in die keelholte-kliere afgeskei word.
Tussen die tiende en die twintigste dag verrig die by verskillende take. Sy berg die stuifmeel wat ander bye na die nes bring, in spesiale selle op; sy help om die heuningkoeke te maak (dit is in hierdie periode dat was in die kliere onder die buik afgeskei word); sy doen haar eerste toets- of oriënteringvlugte; en sy staan wag by die ingang van die nes. Van die een-en-twintigste dag tot haar dood werk die by buite. Sy versamel stuifmeel en nektar om die inwoners van die nes te voed.
Die bye werk hulle letterlik dood. Na sowat vyf weke is die by so uitgeput dat sy op 'n goeie dag te moeg is om weer die nes te haal en dan sommer op 'n blom of in die veld inmekaarsak en doodgaan. Hoewel die aantal dae wat aan elke taak bestee word, kan verskil, is die volgorde altyd dieselfde.
Heuningbye van Suid-Afrika
Suid-Afrika is die tuiste van twee subspesies heuningbye, wat inheems aan die land is: apis mellifera scutellata (Afrika-heuningby) en apis mellifera capensis (Kaapse heuningby).
Psilocalyx
Psilocalyx is 'n genus van sponsdiere uit die klas van die Hexactinellida.
Hyattella
Hyattella is 'n genus van sponsdiere uit die klas van die Demospongiae (gewone sponse).
Regadrella
Regadrella is 'n genus van sponsdiere uit die klas van die Hexactinellida.
Slanghoekberge
Die Slanghoekberge is 'n bergreeks in die Kaapse Wynlande-distriksmunisipaliteit van die Wes-Kaap, Suid-Afrika. Die berg is noord van die N1-nasionale pad, wes van Rawsonville en Goudini Spa is net noordoos van die berg in die Slanghoekvallei.
Die Slanghoekberge vorm 'n deel van die Kaapse Plooigordel en strek oor 'n afstand van 0,85 km. Die hoogste piek is 1 227 meter bo seespieël.
Ruschia middlemostii
Ruschia middlemostii is 'n vetplant uit die vygiefamilie en is endemies in Suid-Afrika. Dit kom in die Noord-Kaap voor.
Houssayella iguazuensis
Houssayella iguazuensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Houssayella en tot die familie Metaniidae. Die wetenskaplike naam van die spesie is die eerste keer geldig gepubliseer in 1966 deur Bonetto & Ezcurra de Drago.
Ruschia misera
Ruschia misera is 'n vetplant uit die vygiefamilie en is endemies in Suid-Afrika. Dit kom in die Wes-Kaap voor.
Isak I Komnenos
Isak I Komnenos (Grieks: Ἰσαάϰιος ὁ Κομνη­νός, Isaakios ho Komnēnos; omstreeks 1007-1060) was van 5 Junie 1057 tot 22 November 1059 keiser van die Bisantynse Ryk. Hy was die eerste heerser van die Komnenos-dinastie.
Hy was die seun van generaal Manuel Erotikos Komnenos en was jonk al ’n weeskind. Hy is onder toesig van keiser Basilius II grootgemaak. Hy het bekend geword as ’n suksesvolle militêre aanvoerder en in 1057 was hy die hoof van ’n sameswering teen die nuut gekroonde Michael VI Bringas. Sy volgelinge het hom op 8 Junie 1057 tot keiser verkies en hy het Michael se magte in die Slag van Hades verslaan. Hoewel Isak tevrede was met ’n kompromie deur Michael om hom as sy opvolger aan te wys, het ’n faksie in Konstantinopel onder die ambisieuse patriarg van Konstantinopel, Michael Keroularios, Michael VI gedwing om te abdikeer. Daarna is Isak op 1 September as keiser gekroon.
In November 1058 is Keroularios in hegtenis geneem en verban. Kort daarna het Isak siek geword en het hy geabdikeer ten gunste van Konstantyn X Doukas. Hy het in ’n klooster gaan woon en is in 1060 daar oorlede.
Beta Volantis
Beta Volantis, of β Vol, is die helderste ster in die suidelike sterrebeeld Vlieënde Vis (Volans). Dit het ’n skynbare magnitude van 3,75 en kan dus met die blote oog gesien word. Volgens parallaksmetings is dit sowat 107,5 ligjare van die Son af; dit beweeg weg teen ’n radiale snelheid van 27 km/s.
Dit is ’n oranje enkelster met ’n sterreklassifikasie van K2 III, wat aandui dit is ’n geëvolueerde K-tipe reusester. Dit is ’n rooiklontster, wat beteken dit lê op die horisontale tak en verbrand helium in sy kern. Beta Volantis se massa is sowat 1,6 keer dié van die Son, maar sy ligsterkte is 41 keer die Son s’n. Die effektiewe temperatuur van sy vergrote fotosfeer is 4 546 K.
Hesperantha palustris
Hesperantha palustris is 'n meerjarige blomplant en geofiet wat tot die genus Hesperantha behoort. Die spesie is endemies aan die Noord-Kaap.
Rhabdocalyptus
Rhabdocalyptus is 'n genus van sponsdiere uit die klas van die Hexactinellida.
Tsagan Aman
Tsagan Aman (Russies: Цаган Аман, Kalmikies: Цаһан Аман) is 'n dorp in Kalmikië, Rusland en die setel van Joesta-rajon. Dit is ook die setel van die gelyknamige Tsagan Aman Plaaslike Munisipaliteit wat nog een keleiner nedersetting, Tsagan Boelg, insluit.
Tsagan Aman lê op die regteroewer van die Wolgarivier en grens an Astrachan-oblast, 'n ander federale deelgebied van Rusland.
Ruschia crassa
Ruschia crassa is 'n vetplant uit die vygiefamilie wat endemies aan Suid-Afrika is en in die Wes-Kaap voorkom.
Searsia acuminatissima
Searsia acuminatissima is 'n struik wat hoort tot die genus Searsia. Die struik is inheems aan Malawi en Mosambiek.
Hesperantha pauciflora
Hesperantha pauciflora is 'n meerjarige blomplant en geofiet wat tot die genus Hesperantha behoort. Die spesie is endemies aan die Noord-Kaap.
Christiaan IV van Denemarke
Christiaan IV (Deens: Christian den Fjerde; 12 April 1577 - 28 Februarie 1648) was van 1588 tot 1648 koning van Denemarke en Noorweë en Hertog van Sleeswyk en Holstein. Sy bewind van 59 jaar is die langste van enige Deense of Skandinawiese koning.
Christiaan het sy persoonlike bewind in Denemarke in 1596 in die ouderdom van 19 begin as lid van die Huis van Oldenburg. Hy word dikwels onthou as een van die gewildste en mees ambisieuse Deense konings. Hy het baie hervormings en projekte deurgevoer en ’n vlak van vooruitgang en rykdom gehandhaaf wat feitlik ongeëwenaar was in Europa. Hy het talle oorloë onderneem, waarvan die belangrikste die Dertigjarige Oorlog (1618–'48) was – dit het ’n groot deel van Duitsland verwoes, die Deense ekonomie ondermyn en Denemarke sommige van sy verowerde gebiede gekos.
Christiaan het die Noorse hoofstad, Oslo, hernoem tot "Christiania" na homself; die naam is tot in 1925 gebruik.
Vroeë jare
Christiaan was die oudste seun van koning Frederik II en Sofie van Mecklenburg-Schwerin. Deur sy ma se kant van die familie het hy afgestam van koning Hans van Denemarke; hy was dus die eerste afstammeling van koning Hans wat die troon bestyg het sedert die afsetting van Christiaan II.
Denemarke het in dié tyd nog sy konings gekies en dit was dus nie ’n uitgemaakte saak dat hy sy pa sou opvolg nie, maar in 1580, toe hy drie jaar oud was, het sy pa hom tot opvolger laat verkies.
Christiaan het sy studies voortgesit en het die reputasie verwerf as ’n talentvolle student. Op 17 Augustus 1596 het die 19-jarige Christiaan sy kroningsmanifes onderteken. Hy is 12 dae later, op 29 Augustus, in Kopenhagen gekroon.
Bewind
Christiaan het ’n belangstelling in baie en verskillende sake getoon, insluitende ’n reeks binnelandse hervormings en die verbetering van Deense wapentuig. Nuwe vestings is gebou en die Deense vloot, wat in 1596 net 22 skepe gehad het, is uitgebrei tot sowat 60 in 1610. Christiaan het sommige self ontwerp. Hy het Denemarke se oorsese handel uitgebrei, die bou van fabrieke gesteun en baie geboue in die Nederlandse Renaissancestyl laat bou.
Sy suster, Anna het met koning Jakobus VI van Skotland getrou wat die Engelse troon in 1603 bestyg het. Om goeie betrekkinge te handhaaf, het Christiaan Engeland in 1606 amptelik besoek. Die besoek is algemeen as ’n sukses beskou.
Ondanks Christiaan se baie pogings het die nuwe ekonomiese projekte nie ’n wins gemaak nie. Hy het na ander lande begin kyk vir ’n nuwe inkomste. In 1605 tot 1607 het hy ekspedisies na Groenlandse en Arktiese waterweë gestuur, onder meer om Deense heerskappy oor Groenland te vestig. Dit was egter onsuksesvol. in 1619 het ’n ekspedisie na Noord-Amerika gevolg. Die skepe het egter verdwaal en die koue, honger en skeurbuik het die lewe van die meeste bemanningslede geëis.
In 1611 het Christiaan ’n oorlog met Swede begin vir heerskappy oor die Oossee. Ondanks ’n gunstige vredesverdrag vir Denemarke in 1613, was daar nie groot voordele in nie. Hierna het hy deelgeneem aan die Dertigjarige Oorlog in Duitsland, waar hy ’n nederlaag gely het.
Swede was daarna, danksy sy oorwinnings in laasgenoemde oorlog, in staat om Denemarke vanuit die suide en ooste aan te val. Teen die einde van Januarie 1644 was die hele skiereiland Jutland in Sweedse hande. Hierdie onverwagse aanval het ’n verlammende uitwerking op Denemarke gehad. Die Deense vloot het verhoed dat Swede van Jutland na Funen vorder en het ook ’n Nederlandse vloot verslaan wat tot die Swede se hulp gekom het. Eindelik het die gesamentlike Sweedse en Nederlandse vloot die Deense vloot egter verwoes en die Deense militêre hulpbronne uitgeput. Christiaan was verplig om die bemiddeling van Frankryk en Nederland te aanvaar, en ’n vredesverdrag is eindelik op 8 Februarie 1645 onderteken. Denemarke en Noorweë het albei gebiede verloor en Swede het heerskappy oor die Oossee gekry.
Ischia (eiland)
Ischia (Italiaanse uitspraak: [ˈiskja]) is 'n vulkaniese eiland wat geleë is in die Tirreense See. Dit lê op die noordelike einde van die Golf van Napels, omtrent 30 kilometer (19 myl) van die stad van Napels.
Dit is die grootste van die Phlegriese eilande. Die eiland is in 'n trapesoïde vorm gevorm, en beslaan rofweg 10 km (6 myl) van die ooste na die weste, en 7 km (4 myl) van die noorde na die suide. Dit het omtrent 34 km (21 myl) se seekus, en 'n oppervlakarea van 46.3 vierkante kilometer (17.9 vierkante myl). Dit bestaan omtrent geheel en al uit berge, en die hoogste piek is Berg Epomeo op 'n hoogte van 788 meter (2,585 voet. Die eiland word dig bewoon.
Ischia is die naam van die hoof comune of nedersetting van die eiland. Die ander comuni is Barano d'Ischia, Casamicciola Terme, Forio, Lacco Ameno en Serrara Fontana.
Ruschia crassisepala
Ruschia crassisepala is 'n vetplant uit die vygiefamilie wat endemies aan Suid-Afrika is en in die Wes-Kaap voorkom.
Ischia (eiland)
Ischia se hoofbedryf is toerisme, en dit fokus op warmwaterbron spas wat meestal Europese (veral Duitse) en Asiese toeriste bedien wat gretig is om die vrugte van die eiland se natuurlike vulkaniese aktiwiteite te geniet, asook die eiland se warmwaterbronne en sy vulkaniese modder.
Op 26 November 2022 het 'n massiewe grondverskuiwing Casamicciola getref, waarna Italië se Raad van Ministers 'n noodtoestand afgekondig het. Volgens die Minister van Infrastruktuur, Matteo Salvini, het agt mense in die grondverskuiwing omgekom. 'n Gevaarlike situasie is ook waargeneem in Lacco Ameno, waar modderstortings sowat 10 geboue vernietig het en ongeveer 20 tot 30 mense in hul huise vasgekeer het.
Neomarxisme
Neomarxisme bestaan uit die 20ste-eeuse benaderings wat die Marxisme en die Marxistiese teorie wysig of uitbrei, tipies deur elemente uit ander intellektuele tradisies soos kritiese teorie, psigoanalise of eksistensialisme (in die geval van Jean-Paul Sartre) aan te neem. Dit behels dus 'n aantal Marxistiese denkstrome in die Westerse wêreld wat nuwe interpretasies van Karl Marx se denke uit die 1920's gemaak het, onafhanklik van die Marxisme-Leninisme en die politieke praktyk in die Sowjetunie en ander kommunistiese lande. Hulle hou wel vas aan die deurslaggewende rol van die klassestryd en die skakel met die werkersbeweging.
Soos met baie gebruike van die voorvoegsel "neo", het sommige teoretici en groepe wat as neomarxisties aangewys is, probeer om die waargenome tekortkominge van die ortodokse marxisme of dialektiese materialisme aan te vul. Baie prominente neomarxiste, soos Herbert Marcuse en ander lede van die Frankfurt Skool, was histories sosioloë en sielkundiges. Neomarxisme val onder die breër raamwerk van die Nuwe Linkses (New Left). In sosiologiese sin voeg die neomarxisme die breër begrip van Max Weber van sosiale ongelykheid soos status en mag tot die Marxistiese filosofie toe. Ander voorbeelde van neomarxisme sluit in kritiese teorie, analitiese marxisme en Franse strukturele marxisme.
Hyattella cavernosa
Hyattella cavernosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Neomarxisme
Frankfurt Skool
Die Frankfurt Skool (Frankfurter Schule) gaan terug na die totstandkoming van die Instituut vir Maatskaplike Ondersoek (Institut für Sozialforschung, IfS) in 1924. Daar kan egter slegs gepraat word van die ware neomarxisme vanaf 1931 toe Max Horkheimer die bestuur van die instituut oorgeneem het. Hy het die term kritiese teorie bekendgestel om die ideaal van hierdie instelling te beskryf. Aan die een kant moes die instituut die dissiplinêre grense van die sosiologie oorskry - en byvoorbeeld aandag gee aan filosofie en psigoanalise - en andersyds nie bloot beskrywend, maar ook normatief wees. 'n Mens moes breek met die klassieke idee van sosiologie, hoewel dit slegs 'n beskrywing van die huidige stand van sake in die samelewing moes wees en die oordeel aan iemand anders moet oorlaat. Die Frankfurt Skool moet self krities wees teenoor die hedendaagse kapitalistiese samelewing.
Hyattella cavernosa
Die spons behoort tot die genus Hyattella en tot die familie Spongiidae. Die wetenskaplike naam van die spesie is die eerste keer geldig gepubliseer in 1766 deur Pallas.
Hesperantha pallescens
Hesperantha pallescens is 'n meerjarige blomplant en geofiet wat tot die genus Hesperantha behoort en is deel van die renosterveld. Die spesie is endemies aan die Wes-Kaap en kom in die Olifantsrivierberge by die Piekenierskloofpas voor. Tans het die plant 'n voorkomsgebied van 27 km² en het reeds 98% van sy habitat afgestaan vir die aanplant van koringlande. Die oorblywende populasies word bedreig deur oorbeweiding en vertrapping deur vee.
Neomarxisme
Frankfurt Skool
Hierdie skool het talle bekende neomarxiste opgelewer, waaronder Theodor W. Adorno, Erich Fromm, Jürgen Habermas, Otto Kirchheimer, Leo Löwenthal, Herbert Marcuse, Franz Neumann, Friedrich Pollock en Karl Wittfogel. Walter Benjamin was ook verbonde aan hierdie instituut. As gevolg van die opkoms van die Nasionaal-Sosialisme in Duitsland, moes die instituut na die Verenigde State verhuis vanweë die Marxistiese sowel as die Joodse agtergrond. Aan die New School for Social Research word die werk The Authoritarian Personality (1950) geskep.
Dialektiek van die Verligting
Die Frankfurt Skool het gefokus op verskynsels soos fascisme en antisemitisme. In die werk Dialektik der Aufklärung (1947) van Adorno en Horkheimer verbind hulle hierdie verskynsels met die hele Westerse geskiedenis. Volgens hulle was fascisme en die Holocaust nie toevallige verskynsels nie, maar het dit direk van die Verligting gekom. Die rede is immers tradisioneel gefokus op die manipulering en beheer van die natuur. Die mens self is egter deel van daardie natuur en daarom kom ook kontrole oor die mens (sowel ander mense as sy eie liggaam) tot stand. Hierdie onderdrukking het uiteindelik tot fascisme gelei.
Benjamin en Marcuse
Soortgelyke kritiese ontledings kom van denkers soos Benjamin en Marcuse. Benjamin beskryf in sy essay Das Kunstwerk im Zeitalter seiner technischen Reproduzierbarkeit (1936) die verlies aan die aura van die kunswerk deur die ontstaan van nuwe tegnieke soos fotografie en televisie. Per slot van rekening is hierdie nuwe kunsvorme in staat om 'n kunswerk eindeloos weer te gee, en sodoende verloor die konsep van die oorspronklike kunswerk die betekenis daarvan. Daar is immers geen oorspronklike kopie van 'n foto of 'n film nie, maar slegs verskillende kopieë. In daardie sin gaan die aura van die kunswerke verlore: die hier en nou van die kunswerke wat mense net lok om na museums en dies meer te gaan. Oral kan 'n foto of film gesien word.
Marcuse het kritiek teen kapitalisme in boeke soos Eros and Civilization (1955) en One-Dimensional Man (1964) uiteengesit. Kapitalisme word gekenmerk deur verskynsels soos inlywing, onderdrukkende verdraagsaamheid en valse behoeftes. Met inkorporering bedoel Marcuse dat vorme van kritiek altyd deur die stelsel self verswelg word. Che Guevara kan op ontelbare kledingstukke gevind word, en mens kan betaal vir kursusse in sosiale weerstand. Met onderdrukkende verdraagsaamheid bedoel Marcuse dat, hoewel kapitalisme die kritiese denkers 'n stem gee en dit nie sensureer nie, maar dit saam met enige ander stem toelaat. Die mees idiotiese en radikale idees kry 'n ewe belangrike stem in die sosiale debat, maar as gevolg daarvan verdwyn die ernstige kritiek in die versamelings van vreemde en aanstootlike opinies. Valse behoeftes verwys op sy beurt na die feit dat die stelsel nie in die regte diepe behoeftes van individue kan voorsien nie, en eerder verskillende, nie-bestaande en oppervlakkige behoeftes skep wat dit kan bevredig (byvoorbeeld die behoefte aan 'n tweede motor of 'n jaarlikse reis na Spanje). Dus word die illusie geskep asof kapitalisme alles kan voorsien.
Outonome marxisme
Vanaf die 1960's en 1970's het 'n groep marxiste ook in Italië na vore gekom wat die Marxisme in 'n ander rigting gestuur het. Dit is outonome Marxisme met denkers soos Mario Tronti, Oreste Scalzone, Franco Piperno, Christian Marazzi, Sergio Bologna, Franco Berardi, Maurizio Lazzarato, Paolo Virno en Antonio Negri. Ongeveer daardie tyd was die Italiaanse Kommunistiese Party (Partito Comunista Italiano, kortliks PCI) invloedryk in Italië, maar in 'n sekere sin vervreemd van die arbeidersbeweging, veral in die Suide. Benewens die amptelike kommunistiese netwerk, het sogenaamde outonome fabriekskomitees aktief hul eie belange begin verdedig. Hulle eise het nie hoofsaaklik oor klassieke kwessies soos beter lone gegaan soos met die PCI nie. In plaas daarvan het dit by hulle gegaan om die outonomie van die werker te behou: die lewe was meer as werk. Dit het onder meer in 1969 gelei tot heftige betogings en stakings in Italië, onafhanklik van die PCI en die vakbonde.
Searsia acocksii
Searsia acocksii is 'n boom wat hoort tot die genus Searsia. Die boom is endemies aan die Oos-Kaap en KwaZulu-Natal en kom vanaf die Oribiravyn tot by die Isicezula-woud voor. Dit het 'n voorkomsgebied van 1700 km², die populasie se getalle daal buite reservate omrede daar te veel en intense veldbrande is.
Neomarxisme
Outonome marxisme
Hierdie arbeidersbewegings het ook hul teoretici gehad, bekend as die outonome Marxiste. 'n Belangrike organisasie was die Potere Operiao wat van 1968 tot 1973 aktief was voordat dit by die Autonomia Operiao aangesluit het. Aan die einde van die 1970's het dit weer tot heftige betogings, terreuraanvalle en stakings gelei. In antwoord daarop het die Italiaanse regering talle leiers van hierdie beweging, waaronder Negri, in die tronk aangehou.
Hierdie Italiaanse Marxiste beskryf die hedendaagse samelewing as post-Fordisties. Die tyd van klassieke materiële arbeid is verby en ons is nou in 'n era van nie-materiële arbeid. Met ander woorde, arbeid kan nie meer beskryf word via vaste werksure, vaste plekke (die fabriek) en mooi gedefinieerde produkte nie. In die Weste bestaan werk vandag meer uit dienste, IT of ontwerp. In hierdie gevalle word produkte nie net binne die fabriek vervaardig nie, maar ook grootliks daarbuite: nuwe strategieë of advertensieslagspreuke word tuis of in die openbare lewe bedink. Tronti praat dus van die samelewing as 'n sosiale fabriek: die hele samelewing word by die produksieproses ingesluit.
Searsia acocksii
Die boom se FSA-nommer is 377.2 In Engels staan die boom bekend as die Pondo Climbing Currant.
Neomarxisme
Die menigte
By Virno en Negri is die menigte 'n sentrale konsep. Hulle kry hierdie idee van Baruch Spinoza en kontrasteer dit met dié van massa of volk, wat alreeds by Thomas Hobbes teenwoordig is. Die menigte verwys na die feit dat 'n versameling mense nie gesien moet word as 'n anonieme massa sonder enige mag (potenza) nie, maar as 'n 'versameling van enkelvoudighede': mense wat saamwerk, maar in 'n konteks sonder hiërargie, sosiale kontrak of 'n soewereine. Die potenza van die menigte kom daarenteen uit die potensiaal van die menigte self. Per slot van rekening is mense altyd in staat om 'n sekere taal te praat (of te leer praat) en hulself (spontaan) te organiseer. Dit is wat die Italiaanse Marxiste in die 1960's in die outonome fabriekskomitees sien werk. Meer alledaagse voorbeelde soos 'n buurtkomitee of 'n versoekskrif is ook denkbaar.
Die ideaal volgens hierdie Marxiste is dus nie 'n soort direkte stryd met die staat of die vernietiging daarvan nie. Negri argumenteer byvoorbeeld vir 'n uittog: 'n mens vernietig nie die staat nie, maar maak hom daarvan los, verlaat die staat. Die menigte is immers in staat om hulself te organiseer.
'n Herlewing van hierdie denke het om die draai van die eeu gekom deur 'n reeks boeke wat deur Negri uitgegee is, tesame met Michael Hardt. Dit gaan oor boeke soos Empire (2000), Multitude (2004) en Commonwealth (2009). In hierdie werke karakteriseer hulle die hedendaagse wêreld as een waar daar nie meer sentrale mag is nie, maar aan die ander kant 'n Ryk: 'n sentrumlose netwerk wat oor die hele wêreld strek en uit verskillende konsentriese sirkels bestaan. Hierdie werke is 'n inspirasiebron vir 'n alternatiewe globalisering.
Rhabdopectella
Rhabdopectella is 'n monotipiese genus van sponsdiere uit die klas van die Hexactinellida.
Katima Mulilo-lughawe
Katima Mulilo-lughawe (IATA-kode: MPA, ICAO: FYKM, voorheen FYMP), ook bekend as Mpacha Lughawe, bedien Katima Mulilo, die hoofstad van die Sambesi-streek in Namibië. Die lughawe is geleë langs die B8-pad, sowat 18 km (11 myl) suidwes van die sentrum van Katima Mulilo.
Fasiliteite
Die lughawe lê op 'n hoogte van 958 meter (3 144 voet) bo seevlak. Dit het een geteerde aanloopbaan (aangewese as 09/27) wat 2 292 meter lank by 39 meter breed (7 520 vt × 128 vt) is.
Ruschia dichroa
Ruschia dichroa is 'n vetplant uit die vygiefamilie wat endemies aan Suid-Afrika is en kom in die Noord- en die Wes-Kaap voor.
Hyattella concertina
Die spons behoort tot die genus Hyattella en tot die familie Spongiidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Slankglipvis
Die Slankglipvis (Secutor insidiator) is 'n vis wat in die wes Indiese-Pasifiese area en aan die ooskus van Afrika tot by die Oos-Kaap voorkom. In Engels word die vis Slender ponyfish genoem.
Voorkoms
Die vis het geen skubbe op die kieue nie en die snoet is opwaarts gevorm.
Amado Nervo
Juan Crisóstomo Ruiz de Nervo, Amado Nervo (Tepic, Nayarit, 27 Augustus1870—Montevideo, 24 Mei 1919) was 'n Meksikane skrywer en diplomaat.
Cyclopia alopecuroides
Cyclopia alopecuroides is 'n struik wat hoort tot die genus Cyclopia. Die spesie is endemies aan die Wes-Kaap en kom in die Groot Swartberg en Kammanassieberge voor. Die plant is deel van die fynbos.
Foudia
Foudia is 'n genus van sangvoëls in die familie van wewervoëls (Ploceidae).
Verspreiding
Hierdie voëls is inheems aan die eilande van die westelike Indiese Oseaan, waar hulle op Madagaskar, die Seychelle, die Comore-eilande en die Maskareense eilande voorkom. Die Madagaskarwewer is ook na die Chagos-argipel, Bahrein en Saint Helena ingevoer. Terwyl die Madagaskarwewer een van die mees algemene voëls van die streek is, word 'n paar van die ander Foudia-spesies as bedreigd beskou, veral die Mauritiuswewer, wat kritiek bedreigd is.
Beskrywing
Die voëls is 12 tot 15 sentimeter lank en het kort, keëlvormige snawels. Die mannetjies se broeigewaad is meestal kleurryk met helderrooi of geel kopvere en soms ook elders. Nie-broeiende mannetjies en wyfies is vaal, mossie-agtige voëls met oorwegend grys-bruin vere.
Hyattella cribriformis
Hyattella cribriformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hyattella en tot die familie Spongiidae. Die wetenskaplike naam van die spesie is die eerste keer geldig gepubliseer in 1877 deur Hyatt.
NPSH
Die Netto Positiewe Suighoogte (of NPSH) van 'n pomp is die minimum inlaatdruk benodig om pompkavitasie te verhoed. Pompkavitasie gebeur wanneer die druk in die pompimpeller in so 'n mate val dat die vloeistof begin om te verdamp. Wanneer die druk weer toeneem, word die damp weer 'n vloeistof en beskadig op so 'n manier die pompimpeller. Dus is die benodigde NPSH (NPSHR) die minimum hoogte wat benodig word om seker te maak dat die vloeier in vloeistoffase bly en nie begin verdamp nie.
Die benodigde NPSH (NPSHR) word van die pompkurwe verkry.
Die beskikbare NPSH (NPSHA) word soos volg bereken:
Waar:
Dus:
waar:
Let daarop dat indien die vloeistof by sy kookpunt is, kanselleer P_1 en uit (indien)
NPSH kan nooit negatief wees nie, want dan is die vloeier in 'n dampfase. Dit hang egter van die verwysingspunt af. Daar is pompe waar 'n negatiewe NPSHR gespesifiseer word. Dit is gewoonlik die geval by vertikale multistadium pompe waar die pompsuiging aan die onderkant van die pomp is. Dus, alhoewel die NPSAA aan die bokant van die pomp negatief is, sal dit positief wees by die pompinlaat wat laer is. Dus hang dit van die verwysingspunt af.
Voorbeeld
Bereken NPSHA vir die volgende sisteem:
Inligting:
Berekeninge:
Die SG van water by 100 °C is 958.4 kg/m3. Dus is die SG 958.4/1000 = 0.9584
P1 is die absolute druk van die tenk en is dus 20 + 81 = 101 kPa(a)
Die dampdruk van water (Peff) by die sisteemtemperatuur van 100 °C, is 101.325 kPa. (Dus gaan P1 en Peff uit kanselleer.)
Dus is:
Pompsisteem waar watervlak onder die pomp lê
Die rede hoekom dit kan werk sonder dat die pomp kaviteer is omdat die vloeistof ver van sy dampdruk is.
Veronderstel dit is water by 20 °C, dan is die dampdruk 2.338 kPa en die digtheid 998.2 kg/m3. Veronderstel die hoogteverskil tussen die pomp en die vloeistofvlak is 5 meter en die drukval in die pomp suigingslyn is 2 kPa agv wrywingsverliese, dan is:
Hierdie NPSH is dus selfs bietjie hoër as die voorbeeld hierbo waar die watervlak 5 meter bo die pomp is, maar die vloeistof by die kookpunt is.
Ruschia depressa
Ruschia depressa is 'n vetplant uit die vygiefamilie wat endemies aan Suid-Afrika is en kom in die Oos-Kaap voor.
Rossella
Rossella is 'n genus van sponsdiere uit die klas van die Hexactinellida.
Godfrey Lagden
Sir Godfrey Yeatman Lagden KCMG KBE (1 September 1851 – 26 Junie 1934) was 'n Britse koloniale administrateur in Afrika.
Lagden is in Yetminster, Dorset, gebore as die seun van dominee Richard Dowse Lagden van Balsham House, Cambridgeshire en het skoolgegaan by Sherborne School. Hy het by die Britse staatsdiens aangesluit as 'n klerk in die Hoofposkantoor van 1869 tot 1877, voor hy besluit het om na Suid-Afrika te verhuis.
Loopbaan in Afrika
Hy is aan die Suid-Afrikaanse Hoë Kommissaris sir Henry Bartle Frere voorgestel wat hom na die Transvaalse Republiek gestuur het wat pas deur sir Theophilus Shepstone geannekseer is. Daar het hy aanvanklik op die uitvoerende raad gedien.
Tydens die Tweede Vryheidsoorlog, wat in 1899 uitgebreek het, het Lagden alles in sy vermoë gedoen om Basoetoland neutraal te hou en te verseker dat die oorlog nie swart soldate betrek nie. Nadat hy 'n mag van 10 000 Basotho's op die been gebring het, het hy geweier om hul te gebruik om die ontsetting van Wepener te verseker anders as om te waak oor die Cape Mounted Rifles, wat deur Boeremagte beleër is totdat hulle deur ander Britse eenhede ontset is.
In 1901 is hy as kommissaris van naturellesake aangestel deur lord Milner in die Transvaalse kolonie, toe onder Britse beheer, en was ook 'n lid van die uitvoerende en wetgewende rade daarvan. Gedurende 1903 tot 1905 was hy voorsitter van die Suid-Afrikaanse Naturellesakekommissie en het getuienis van regoor Suid-Afrika en Rhodesië aangehoor.
Latere lewe
Lagden het soms krieket gespeel, insluitende een eersterangse krieketwedstryd vir Marylebone Krieketklub (MCC) toe die span Suid-Afrika in 1906 besoek het.
Hesperantha petitiana
Hesperantha petitiana is 'n meerjarige blomplant en geofiet wat tot die genus Hesperantha behoort. Die spesie is endemies aan Ethiopië, Kameroen, Kenia, Malawi, Soedan, Tanzanië, Uganda en Zimbabwe.
Dodge Viper
Die Dodge Viper was 'n sportmotor wat vervaardig is deur Dodge (SRT vir 2013 en 2014), 'n afdeling van die Amerikaanse motorvervaardiger FCA US LLC vanaf 1991 tot 2017, nadat hy 'n kort onderbreking in 2007 en van 2010 tot 2013 gehad het. Die produksie van die tweesitplek-sportmotor het in 1991 by die New Mack-monteeraanleg begin en in Oktober 1995 na die Conner Avenue monteerfabriek verskuif.
Alhoewel Chrysler dit ernstig oorweeg het om produksie van die Viper in September 2010 te staak as gevolg van ernstige finansiële probleme, het die destydse uitvoerende hoof, Sergio Marchionne, 'n nuwe model van die Viper vir 2012 aangekondig en vertoon. In 2014 is die Viper as nommer 10 op die lys Most American Cars aangewys, wat beteken dat 75% of meer van sy onderdele in die VSA vervaardig is.
Modelle
Die eerste prototipe is in Januarie 1989 getoets. Dit het in 1991 met twee voorproduksiemodelle gedebuteer as die pasaangeeër vir die Indianapolis 500, toe Dodge gedwing is om dit te vervang in die plek van die Japannese Dodge Stealth weens klagtes van die United Auto Workers, en is in Januarie 1992 vrygestel as die RT/10 Roadster.
Die Viper, wat oorspronklik as 'n prestasiemotor vervaardig is, het geen deurhandvatsels of sleutelsilinders aan die buitekant nie, en geen lugversorging nie. Dit is egter 'n opsie by latere modelle, en klimaatbeheer het 'n "sneeuvlokkie"-ikoon, wat 'n potensiële instelling vir die A/C aandui). Die dak was van seil en die vensters van viniel gemaak met ritssluiters om oop en toe te maak, baie soos die Jeep Wrangler. Die Viper was egter steeds toegerus met enkele plaaslike kenmerke, insluitend handverstelbare leer-afgewerkte sportsitplekke met sy-ondersteuning, 'n AM-FM-stereo-kassetspeler met klok en 'n hoëtrou-klankstelsel, en binne-matte. Aluminium allooi wiele was groter in deursnee as gevolg van die groter remme. 'n Ligte veselglas- dakopsie op latere modelle was ook beskikbaar om die sagte seilkap te bedek, en is saam met elke nuwe motor uitgereik. In die belang van massabesparing was daar ook geen lugsakke nie. Verstelbare prestasievering was ook 'n beskikbare opsie vir die meeste Vipers.
Die enjin weeg 323 kg (711 pond) en lewer 298 kW (400 pk) teen 4 600 opm met 630 Nm se wringkrag teen 3 600 opm. As gevolg van die lang ratverhouding wat deur die enjin toegelaat word, bied dit goeie brandstofverbruik van 12 L/100 km op die snelweg. Sy groot bande laat die motor tot naby aan een laterale g in draaie haal. Die motor is egter moeilik om teen hoë snelhede te loods, veral vir die ongeskoolde bestuurder.
Tweede generasie (SR II, 1996–2002)
Die tweede generasie van die Viper, met die naam "SR II", is in 1996 bekendgestel. Die blootgestelde sy-uitlaatpype op die roadster is in die middel van die modeljaar na 'n enkele demper aan die agterkant verplaas wat via twee groot sentrale uitlaatpype gaan, wat die terugdruk verlaag het, en die krag dus tot 309 kW verbeter het. Die wringkrag sou ook toeneem tot 'n allemintige 662 Nm. Daar was nou 'n verwyderbare hardekap beskikbaar met 'n skuifglasvenster. Sommige staalveringkomponente is deur aluminium vervang, wat 27 kg aan massa bespaar het.
Dell Vostro
Dell Vostro is 'n reeks besigheidsgerigte rekenaars van Dell wat op kleinsake-ondernemings gemik is. In 2013 is die reeks op sommige Dell-webwerwe gestaak, maar dit is steeds in ander markte, soos Maleisië, beskikbaar.
Voor Vostro, is Dell se rekenaars vir huishoudelike en kleinsakeondernemings onder dieselfde lyn verkoop: Dimension vir kleinondernemings-tafelmodelle en Inspiron vir draagbare tuis- en kleinondernemings. Met die bekendstelling van Vostro is die Dimension-lyn gestaak en die Inspiron-lyn verander om alle rekenaars vir die tuismark in te sluit; ongeag die vormfaktor. 'n Duidelike verskil tussen die Inspiron-lyn en die Vostro-lyn is dat die Vostro-lyn goedkoper is, maar 'n korter tegniese rugsteun bied.
In Julie 2013 het Dell aangekondig dat hulle alle Dell Vostro-stelsels se vervaardig staak. Verskeie modelle is vir 'n beperkte tyd nog op verskillende Dell-uitlaatkanale beskikbaar gestel. Die staking van Vostro-modelle was volgens berigte weens veranderende tegnologie en 'n vermindere vraag in die korporatiewe wêreld. Daarna is die Vostro vroeg in 2015 weer terug op die mark gebring.
Die huidige reeks Vostro-skootrekenaars behels die Vostro 3000-reekse wat op 9 Maart 2010 vrygestel is, Vostro 14 5000-reekse wat op 13 Oktober 2015 vrygestel is, en Vostro 15 5000-reekse wat op 20 Januarie 2017 vrygestel is.
Let daarop dat hierdie lys onvolledig is, en dat sommige van die modelle wat tans in sommige markte aangebied word, ontbreek.
Vostro 13 (5370)
Die 13-duim skootrekenaar is dun, lig en gebruik gevorderde videokonferensies vir maklike kommunikasie. Het ook die nuutste Intel® Core ™ -verwerker.
Vostro 14
Die Vostro 14 5000 is 'n skootrekenaarlyn met 'n 14-duim-skerm.
Vostro 14 5000 (5459)
Hierdie skootrekenaar is sedertdien opgedateer met Intel se Kaby Lake-, Kaby Lake R- en Whiskey Lake-verwerkers.
Rossellidae
Rossellidae is 'n familie van sponsdiere uit die klas van die Hexactinellida.
Dell Vostro
Vostro 14 5000 (5481)
September 2018, beginprys is $ 670.
Vostro 15
Die Vostro 15 3000 is 'n bekostigbare weergawe van 5000 15-duim-lyn.
Vostro 15 3000 (3568)
Die Vostro 3558 is 'n skootrekenaar met 'n 15,6-duim HD-skerm met Anti-Glare gemik op kleinsakeondernemings. Die opsies vir die bedryfstelsel is soortgelyk aan die Vostro 3368.
Vostro 15 5000 (5581)
September 2018, beginprys is $ 580
Vostro 1220
Die Vostro 1220 is Dell se sakeklasrekenaar van 12,1 duim gebaseer op die Intel Montevina-platform.
Vostro 1320
Die Vostro 1320 is Dell se sakeskootrekenaar van 13,3 duim gebaseer op die Montevina-platform.
Vostro 1500
Die Vostro 1500 is Dell se skootrekenaar van 15,4" wat op die Montevina-platform gebaseer is. Die ontwerp is gebaseer op Inspiron 1520 met 'n swart afwerking.
Vostro 1720
Die Vostro 1720 is Dell se 17" sakeskootrekenaar wat op die Montevina-platform gebaseer is. Opmerking: X9000 / X9100 kan baie warm loop en word nie aanbeveel nie. T9800 CPU word aanbeveel as dit met nVidia GPU toegerus is (gemiddelde CPU-temp 85°C–89°C onder las).
Vostro A90 en A90n
Die Vostro A90 is Dell se 8,9" netwerkboek. Die A90n bied Ubuntu Linux aan terwyl die A90 Windows XP bied.
Vostro V13
Die Vostro V13 is 'n 13,3"-sakerekenaar van Dell, vir kliënte wat op soek is na 'n ultra-draagbare, bekostigbare sakerekenaar.
Vostro 3300
Die Vostro 3300 is 'n skootrekenaar met 'n 13,3 duim breëskerm gerig op kleinsake-ondernemings. Dell bied 'n Intel Core i3- of i5-verwerker met tot 6 GB DDR3-RAM. Die onderstel is van aluminium. Hierdie model is deur Dell gestaak en kan tans slegs tweedehands gekoop word.
Vostro 3400
Die Vostro 3400 is 'n skootrekenaar met 'n 14-duim-skerm wat op klein ondernemings gerig is. Dit bied opgedateerde Core i-verwerkers en groter batterye aan.